Itt állíthatja be, hogy a felhasználó bejelentkezhet-e a terminálkiszolgálóra.


Itt állíthatja be a munkamenetek maximális időtartamát. A beállított időtartam elteltével a program leválasztja, illetve alaphelyzetbe állítja a munkamenetet. A Soha elemre kattintva engedélyezheti, hogy a kapcsolat korlátlan ideig fennmaradjon.

Az időtartamot kattintással vagy a percek, órák vagy napok számának az Aktív kapcsolat időkorlátja mezőbe való beírásával is megadhatja. Adja meg az időegységeket úgy, hogy p a perceknek, ó az óráknak, n pedig a napoknak feleljen meg. Legfeljebb 49 nap adható meg.


Itt állíthatja be, mennyi ideig maradjon aktív a leválasztott munkamenet a kiszolgálón. A beállított időtartam elteltével a program alaphelyzetbe állítja a leválasztott munkamenetet. A Soha elemre kattintva engedélyezheti, hogy a leválasztott munkamenetek meghatározatlan ideig aktívak maradjanak.

Az időtartamot kattintással vagy a percek, órák vagy napok számának a Leválasztott munkamenet befejezése mezőbe való beírásával is megadhatja. Adja meg az időegységeket úgy, hogy p a perceknek, ó az óráknak, n pedig a napoknak feleljen meg. Legfeljebb 49 nap adható meg.


Itt adhatja meg munkamenet leválasztása vagy alaphelyzetbe állítása előtti üresjárati idő maximális időtartamát. Ha megad valamely időtartamot, a program leválasztja vagy alaphelyzetbe állítja a munkamenetet, amennyiben nem észlelhető ügyféltevékenység az adott időtartam alatt. A Soha elemre kattintva engedélyezheti, hogy az ügyfelek meghatározatlan ideig üresjáratban maradjanak.

Az időtartamot kattintással vagy a percek, órák vagy napok számának az Üresjárat időkorlátja mezőbe való beírásával is megadhatja. Adja meg az időegységeket úgy, hogy p a perceknek, ó az óráknak, n pedig a napoknak feleljen meg. Legfeljebb 47 nap adható meg.


Itt állíthatja be az ügyfél leválasztását. Akkor választhatja le az ügyfelet, ha a kiszolgálóval létesített kapcsolat valamilyen okból megszakad. Ilyen ok lehet a kérés, a kapcsolati hiba vagy a munkamenet idejének túllépése. Az ügyfél szükség esetén ismét csatlakozhat a munkamenethez.


Itt állíthatja alaphelyzetbe a munkamenetet. Akkor állíthatja alaphelyzetbe a munkamenetet, ha a kiszolgálóval létesített kapcsolat valamilyen okból megszakad. Ilyen ok lehet a kérés, a kapcsolati hiba vagy a munkamenet idejének túllépése. Az alaphelyzetbe állított munkamenetekhez nem lehet újra csatlakozni.


Itt adhatja meg, hogy a Terminálszolgáltatások engedélyezze a leválasztott munkamenetekhez való ismételt csatlakozást bármelyik számítógépről. Ez az alapértelmezés szerinti beállítás.


Itt adhatja meg, hogy a leválasztott munkamenetekhez való újracsatlakozás a munkamenetet elindító számítógépre korlátozódjon-e.

Ez a beállítás csak azon Citrix ICA alapú ügyfeleken támogatott, amelyek csatlakozáskor sorozatszámot adnak meg.


Itt állíthatja be, hogy valamely program a felhasználó bejelentkezésekor elinduljon-e. Ha bejelöli ezt a jelölőnégyzetet, a felhasználó a terminálkiszolgálóra történő bejelentkezésekor a Program fájlneve mezőben megadott programot futtathatja.


Ide írhatja be azon alkalmazás munkakönyvtárának az elérési útját, amelyet akkor szeretne elindítani, amikor a felhasználó bejelentkezik a terminálkiszolgálóra.


Ide írhatja be annak az alkalmazásnak az elérési útját és fájlnevét, amelyet akkor szeretne elindítani, amikor a felhasználó bejelentkezik a terminálkiszolgálóra.


Ez a beállítási lehetőség kizárólag ICA-ügyfelekre vonatkozik. Itt adhatja meg, hogy automatikusan újra csatlakozzon-e a hozzárendelt ügyfélmeghajtókhoz.


Itt állíthatja be a hozzárendelt ügyfélnyomtatókhoz történő automatikus újracsatlakozást.


Itt adhatja meg, hogy a nyomtatás automatikusan az ügyfél alapértelmezett nyomtatójára történjen-e.


Itt adhatja meg a felhasználó terminálkiszolgálóra történő bejelentkezésekor használható központi és kötelező felhasználói profilokat.

A központi vagy kötelező profilok engedélyezése érdekében a Felhasználói profil mezőbe a következő formában írja be a hálózati elérési utat: \\kiszolgálónév\profilok_mappaneve\felhasználónév. Például \\puma\profilok\janosk.

Ha kötelező felhasználói profilt szeretne hozzárendelni, a Felhasználói profil mezőben a következő formában írja be a hálózati elérési utat. \\kiszolgálónév\profilok_mappaneve\ felhasználói_profilnév Például \\puma\\profilok\irodai_dolgozók.

A profil hozzárendeléséhez indítsa el a Vezérlőpultot, kattintson duplán a Rendszer ikonra, majd valamely előre beállított profilnak a profil elérési útjában megadott helyre való másolásához válassza a Felhasználói profil lapot. Ezt követően a felhasználói profilban található NTUser.dat fájlt nevezze át NTUser.man névre.

A Terminálszolgáltatások profil elérési útja kizárólag a terminálkiszolgálókra való bejelentkezésre használható.

Ha megad, egy a Windows 2000 rendszerbe való bejelentkezéshez szükséges profilt, akkor az elérési út a terminálkiszolgálókra való bejelentkezésre is használható, amennyiben itt nem ad meg másik profilt a Terminálszolgáltatásokhoz.


Itt adhatja meg valamely terminálkiszolgáló kezdőkönyvtárát. A terminálkiszolgáló minden felhasználójának egyedi kezdőkönyvtárral kell rendelkeznie. Ezáltal biztosítható, hogy a többfelhasználós környezetben az alkalmazásokra vonatkozó információkat minden felhasználóhoz külön tárolja a program.

Ha szeretné megadni a helyi kiszolgálón található könyvtárat, írjon helyi elérési utat a Helyi elérési út mezőbe. Például: c:\felhasználók\peterh.

Ha csak a Windows 2000 rendszer kezdőkönyvtárát adja meg, akkor azt a Windows 2000 és a Terminálszolgáltatások is használják.

Ha csak a terminálkiszolgáló kezdőkönyvtárát adja meg, az alapértelmezés szerinti kezdőkönyvtárat a Windows 2000 rendszer, illetve a megadott kezdőkönyvtárat a Terminálszolgáltatások használja.


Itt adhatja meg valamely terminálkiszolgáló kezdőkönyvtárát. A terminálkiszolgáló minden felhasználójának egyedi kezdőkönyvtárral kell rendelkeznie. Ezáltal biztosítható, hogy a többfelhasználós környezetben az alkalmazásokra vonatkozó információkat minden felhasználóhoz külön tárolja a program.

Ha megosztott hálózati könyvtárat szeretne megadni, jelölje ki a Csatlakozás listában szereplő valamelyik meghajtó betűjelét, majd írjon elérési utat az Ide mezőbe. Válassza például a „J" meghajtót, majd írja be a \\bebex_kozmetika\felhasználók\istvanp elérési utat.

Ha csak a Windows 2000 rendszer kezdőkönyvtárát adja meg, akkor azt a Windows 2000 és a Terminálszolgáltatások is használják.

Ha csak a terminálkiszolgáló kezdőkönyvtárát adja meg, az alapértelmezés szerinti kezdőkönyvtárat a Windows 2000 rendszer, illetve a megadott kezdőkönyvtárat a Terminálszolgáltatások használja.


Itt adhatja meg valamely terminálkiszolgáló kezdőkönyvtárát. A terminálkiszolgáló minden felhasználójának egyedi kezdőkönyvtárral kell rendelkeznie. Ezáltal biztosítható, hogy a többfelhasználós környezetben az alkalmazásokra vonatkozó információkat minden felhasználóhoz külön tárolja a program.

Ha megosztott hálózati könyvtárat szeretne megadni, jelölje ki a Csatlakozás listában szereplő valamelyik meghajtó betűjelét, majd írjon elérési utat az Ide mezőbe. Válassza például a „J" meghajtót, majd írja be a \\bebex_kozmetika\felhasználók\istvanp elérési utat.

Ha csak a Windows 2000 rendszer kezdőkönyvtárát adja meg, akkor azt a Windows 2000 és a Terminálszolgáltatások is használják.

Ha csak a Terminálszolgáltatások kezdőkönyvtárát adja meg, az alapértelmezés szerinti kezdőkönyvtárat a Windows 2000 rendszer, illetve és a megadott kezdőkönyvtárat a Terminálszolgáltatások használja.


Itt adhatja meg, hogy engedélyezi-e a felhasználói munkamenet távoli figyelését vagy irányítását.


Itt adhatja meg, hogy kapjon-e az ügyfél a munkamenet megtekintésére vagy az abban való részvételre engedélyt kérő üzenetet.


Itt állíthatja be, hogy figyelni kívánja a felhasználói munkamenetet.


Itt állíthatja be, hogy a billentyűzet és az egér használatával aktívan irányítani kívánja a felhasználói munkamenetet.